《风竹二首 其一》
明代·王汝玉

此君曾向琐闱看，金茎露洗青琅玕。故山近日重相对，凉雨新琅香粉坠。

一枝潇洒画图中，写得江南叶叶风。明朝何处重相遇，紫阁深沈翠雾笼。

作者简介：（?—1415）明苏州府长洲人，本名璲，以字行，号青城山人。少从杨维桢学。落笔数千言，文不加点。年十七中浙江乡试。洪武末以荐摄郡学教授，擢翰林五经博士。永乐初进春坊赞善，预修《永乐大典》。声名大噪，出诸老臣上，遂被轻薄名。后坐解缙累，下诏狱论死。有《青城山人集》。